Toukkatokot

Toukkatokot (Schindleria) on tokkokaloihin (Gobiiformes) kuuluva kalasuku. Se luokiteltiin aiemmin omaan toukkakalojen heimoonsa (Schindleriidae). Suvun lajeja tavataan Intian valtameren ja Tyynenmeren lämpimistä vesistä koralliriuttojen läheisyydessä.

 Tyypillisiä piirteitä 
Kaikki toukkatokkolajit ovat hyvin pienikokoisia, ja ne kasvavat suurimmillaan noin kahden sentin pituisiksi. Kääpiötoukkatokko (Schindleria brevipinguis) jää vain noin 8 millimetriä pitkäksi ja on mahdollisesti maailman pienin selkärankainen eläin. Toukkatokot ovat neoteenisiä eli niillä on aikuisenakin useita kalanpoikasille tyypillisiä piirteitä. Toukkatokot ovat pitkulaisia ja niiden ruumis on läpikuultava. Monet luut ja rustot ovat kehittymättömät.

 Lajit 
Toukkatokkojen sukuun kuuluu kymmenen lajia:Toukkatokot - Schindleria laji.fi Suomen Lajitietokeskus (2025)

 Schindleria brevipinguis - kääpiötoukkatokko
 Schindleria edentata 
 Schindleria elongata - puikkotoukkatokko
 Schindleria macrodentata - hammastoukkatokko
 Schindleria multidentata  
 Schindleria nana  
 Schindleria nigropunctata - pippuritoukkatokko
 Schindleria parva  
 Schindleria pietschmanni - riuttatoukkatokko
 Schindleria praematura - lahtitoukkatokko

 Lähteet 

Luokka:Tokot